## Dodatak II Kolektivnom ugovoru za državne službenike i namještenika

### NN 150/2013 (13.12.2013.), Dodatak II Kolektivnom ugovoru za državne službenike i namještenika

KOLEKTIVNI UGOVORI

3179

VLADA REPUBLIKE HRVATSKE, zastupana po prof. dr. sc. Mirandu Mrsiću, dr. med., ministru rada i mirovinskoga sustava

i

SINDIKATI DRŽAVNIH SLUŽBI:

Sindikat državnih i lokalnih službenika i namještenika RH

Sindikat policije Hrvatske

Nezavisni sindikat djelatnika Ministarstva unutarnjih poslova

zaključili su dana 10. prosinca 2013. godine

DODATAK II.

KOLEKTIVNOM UGOVORU ZA DRŽAVNE SLUŽBENIKE I NAMJEŠTENIKE

Članak 1.

Potpisom ovog Dodatka ugovorne strane utvrđuju ograničenje materijalnih prava ugovorenih člancima: 50., 55. stavak 2., 56. stavak 4., 62. stavak 2. i 64. Kolektivnim ugovorom za državne službenike i namještenike (»Narodne novine« broj 104/2013.), za vrijeme važenja kolektivnog ugovora.

Članak 2.

Članak 50. Kolektivnog ugovora za državne službenike i namještenike neće se primjenjivati.

Članak 3.

Visina dnevnice za službena putovanja u Hrvatskoj iz članka 55. stavka 2. Kolektivnog ugovora za državne službenike i namještenike iznosit će 150,00 kuna.

Članak 4.

Visina terenskog dodatka iz članka 56. stavka 4. Kolektivnog ugovora za državne službenike i namještenike iznosit će 150,00 kuna.

Članak 5.

Osnovica za isplatu jubilarnih nagrada iz članka 62. stavka 2. Kolektivnog ugovora za državne službenike i namještenike iznosit će 500,00 kuna.

Članak 6.

Članak 64. Kolektivnog ugovora za državne službenike i namještenike neće se primjenjivati.

Članak 7.

Radi provođenja mjera Vlade Republike Hrvatske za smanjenje deficita proračuna Republike Hrvatske ugovorne strane sporazumno utvrđuju da je potrebno zaštititi i očuvati položaj zaposlenih u državnim službama.

Članak 8.

Vlada Republike Hrvatske obvezuje se da će u postupak provedbe mjera za smanjenje deficita u proračunu Republike Hrvatske u državnim službama uključiti reprezentativne sindikate.

U slučaju provođenja outsourcinga i objedinjavanja poslovnih procesa u državnim službama posebnim sporazumom regulirat će se minimalni zaštitni uvjeti.

Tijekom 2014. godine u slučaju umirovljenja i novog zapošljavanja primijenit će se klauzula 2 za 1, sukladno mogućnostima državnog proračuna Republike Hrvatske.

Članak 9.

Ugovorne strane su suglasne da ovaj Dodatak prestaje važiti u slučaju pozitivnog rasta bruto domaćeg proizvoda u tri uzastopna tromjesečja i deficita proračuna Republike Hrvatske manjeg od 3% za vrijeme važenja Kolektivnog ugovora za državne službenike i namještenike (»Narodne novine« broj 104/2013).

Prestankom važenja ovog Dodatka, a za vrijeme važenja Kolektivnog ugovora za državne službenike i namještenike, nastavljaju se u cijelosti primjenjivati sva prava iz kolektivnog ugovora.

Članak 10.

Provodeći sustavnu reformu plaća državnih i javnih službi donošenjem Zakona o plaćama u državnim i javnim službama te izmjenama Uredbe o koeficijentima složenosti poslova u državnim službama, Vlada Republike Hrvatske obvezuje se da u državnim službama neće biti smanjivanja mase plaća u 2014. godini.

Članak 11.

Strane potpisnice suglasne su da je specifičnost pitanja umirovljenja policijskih službenika i pripadnika pravosudne policije jedno od prioritetnih pitanja stoga će u postupku izrade zakonskog prijedloga kojim će se rješavati pitanje mirovina uključiti predstavnike reprezentativnih sindikata.

Članak 12.

Ovaj Ugovor sastavljen je u šest izvornih primjeraka, od kojih svakom sindikatu pripada po jedan primjerak, a Vladi tri primjerka.

|  |  |
| --- | --- |
| ZA VLADU  REPUBLIKE HRVATSKE  Ministar rada i mirovinskoga sustava  prof. dr. sc. Mirando Mrsić, **dr. med.****,** v. r. | ZA SINDIKATE  Sindikat državnih i lokalnih službenika i namještenika Republike Hrvatske Boris Pleša, predsjednik, v. r.  Sindikat policije Hrvatske Dubravko Jagić, predsjednik, v. r.  Nezavisni sindikat djelatnika  Ministarstva unutarnjih poslova Zdravko Lončar, predsjednik, v. r. |

150 13.12.2013 Dodatak II Kolektivnom ugovoru za državne službenike i namještenika

150 13.12.2013 Dodatak II Kolektivnom ugovoru za državne službenike i namještenika

150 13.12.2013 Dodatak II Kolektivnom ugovoru za državne službenike i namještenika

150 13.12.2013 Dodatak II Kolektivnom ugovoru za državne službenike i namještenika

150 13.12.2013 Dodatak II Kolektivnom ugovoru za državne službenike i namještenika

150 13.12.2013 Dodatak II Kolektivnom ugovoru za državne službenike i namještenika

150 13.12.2013 Dodatak II Kolektivnom ugovoru za državne službenike i namještenika

Ostalo, NN 150/2013-3179